
HISTORIA  MORBI. 

Inter  morborum  plurimos  quibus  eorpus  hu¬ 
manum  subjicitur,  forsitan  non  est  ullus  qui,  dum 
manet,  plus  doloris  affert,  neenon  plus  periculi 
aegro,  eoque  postulat  medici  curam  propriam, 
quam  is  de  quo  nunc  disserem. 

In  dispositione  morborum  nosologica,  Culle- 
NUS  optimus  posuit  Erysipelas  in  classe  Pyrexiae, 
atque  ordine  Exanthematum  :  ejus  verba  sunt : 


A 

“  Erysipelas,  synoclia  duorum  vel  trium  dierum 
plerumque,  cum  somnolentia  saepe  cum  delirio, 
in  aliqua  cutis  parte,  saepius  in  facie.  Phlogosis 
erythema.” 


% 

INDICIA  MORBI. 


Symptomata  quibus  Erysipelas  distinguitur, 
plerumque  hujusmodi  sunt :  Tumor,  vix  evidens 
sed  ardens,  quem  cutis  praecipue  tenet,  una  cum 
calore  vivaci,  et  dolore  pungenti,  conjunctus,  cum 
colore  claro,  rubro,  lucidoque  splendenti,  qui  in¬ 
ter  premendum  evanescat,  et  candidam  notam  re¬ 
linquit,  quae  brevi  primum  ejus  colorem  resump¬ 
serit  ;  omnino  quoque  propensus  est  ad  se  porri¬ 
gendum  in  partes  finitimas. 

Partes  erysipelati  corporis  pronae,  sunt  crura, 
pedes,  manus,  lacerti,  et  pericranium,  de  quo  pos¬ 
tea  dicendum  est  cum  tractaverimus  Erysipelas 
symptomaticum,  aut  id  quod  ex  pericranio  laeso 
efficitur., 


DE  ERYSIPELATE. 


3 


SPECIES  MORBI. 


In  praesentia  disponam  Erysipelas  sub  duobus 
hisce  partibus ;  primum,  vel  Erysipelas  biliosum, 
vel  id  quod  nascitur  ex  conditione  deturbata  or¬ 
ganorum  digestionis  :  principium  habet  a  tumore 
levi,  atque  saepe  vix  visibili,  cuti  partis  affectae, 
rosei  coloris  fere  tinctae  flavo  ;  aegrotantis  sensus 
est  ignis  aut  aquae  bullientis  parti  admotae.  Cum 
hic  morbus  invaserit,  et  saepe  multas  dies  antea, 
appetitus  minuitur,  os  amarum  est,  et  lingua  foeda 
flavaque  apparet ;  nausea  et  nonnunquam  vomitus 
incesserit,  tum  aeger  fit  infirmus  et  dejectus,  tum 
afficitur  multo  caloris,  absque  ulla  propria  siccitate 
aut  flagranti  sensu  sitis.  Interdum  morbus  cum 
febre  incipit  magis  minusve  violenti,  post  rigo¬ 
rem  doloremque  capitis.  Secundo,  Erysipelas 
phlegmonode  apparet,  majore  elatione  partis  af¬ 
fectae  quam  in  priore,  tumore  duriori  et  altiori,  co¬ 
loreque  cutis  non  tam  praeclaro.  Hoc  vitium  infer¬ 
tur  nausea,  siccitate.,  caloreque  cutisj  lingua  non 

munda  ac  sensu  sitis  vehementi,  pulsu  pleno  du- 
roque,  monstranti  plethoram  instantem.  Tres 
dies  quatuorve  finiunt  hunc  morbum  plerumque, 
praesertim  cum  necessaria  evacuans,  atque  anti- 
phlogistica  ratio  adhibita  sit.  Rigor  saepe  comi¬ 
tatur  hanc  speciem  erysipelatis ;  imprimis,  cum 
formetur  pus. 


SEDES  ERYSIPELATIS. 

Situs  videtur  esse  sub  cuticulo  in  reti  mucoso ; 
tamen  non  semper  cohibitum  hac  una  parte,  at 
affinis  tela  cellulosa  fere  semper  afficitur  quodam¬ 
modo. 


CAUSdE  ERYSIPELATIS. 


Difficile  est  definire  causas  quae  hunc  mor¬ 
bum  gignunt.  Sunt  autem  quae  caeteris  paribus 
conferunt  saepissime  ad  vitium  ferendum.  Pri¬ 
mum,  Status  pravus  organorum  digestionis,  magis 
autem  biliosum ;  Secundo,  V ulnera,  contusiones, 


DE  ERYSIPELATE. 


5 


fracturae :  Tertio,  Actio  animalium  venenorum, 
vegetabilium,  metallicorumque  :  Quarto,  Vis  coeli 
vitiati :  Quinto,  Solis  ardori  ignisve  nimis  conti¬ 
nuo  subjici:  Sexto,  Spicula  quorundum  insecto¬ 
rum,  postremoque  ebrietas,  comissatio. 


DIAGNOSIS, 

Ex  eo  quod  antea  dictum  est,  constat  sympto¬ 
mata  ea  quibus  dignoscas  Erysipelas  ex  Phleg¬ 
mone  hujuscemodi:  tumor  ardens,  cui  hic  obnoxius 
est  elatior  quam  in  illo,  et  plus  aperte  circumscri¬ 
bitur  ;  tunc  dolor  qui  erysipelas  comitatur  arden- 
tior  minusque  palpitans,  deinde  color  roseus  inter 
premendum  discedet,  amplius  citiusque  redit  in 
erysipelate  quam  in  phlegmone,  sensus  fluctuan¬ 
tis  hujus  proprius  non  percipi  potest  in  erysipe¬ 
late,  apex  depressus  phlegmonis  nunquam  erysi¬ 
pelati  adest ;  denique  systema  totum  non  tantum 
patitur  in  phlegmone  quantum  in  erysipelate. 

PROGNOSIS. 


Periculum  cuj usque  generis  erysipelatis  est, 
secundum  magnitudinem,  et  partem  affectam  : 
maxime  autem  periculosum  quod  caput,  os,  at¬ 
que  partes  proximas  affecerit,  de  quo  quam  bre¬ 
vissime  potero,  dicam. 


ORIS  ERYSIPELAS 


SiEPE  subito  invadit,  plerumque  conjunctum  fe¬ 
bre  quodammodo  praecedente,  rigore,  haud  nun¬ 
quam  sine  stupore,  levique  delirio ;  postquam  tu¬ 
mor  oritur,  gena  invadens,  palpebras,  nasum,  et 
eam  partem  post  aures :  hic  tumor,  est  lucido  rii- 
broque  calore,  interdum  que  paulum  tincto  flavo, 
qui  inter  premendum  evanescit,  sed  resumit  co¬ 
lorem  ejus  cum  non  prematur.  Praeditus  est  vi  re¬ 
siliendi  atque  levis,  sed  in  casibus  omnibus  non 
plane  circumscribitur,  aegro  nunc  sentienti  acrem 
febrem,  una  cum  multo  caloris  cutis,  siti,  capitis 

dolore,  inquietudine.  Vesicula  sese  porrigunt  in 
partem  summam  affectam,  magis  minusve,  quae 
implentur  claro  humore  serosoque;  tamen  si  mor¬ 
bus  bene  evenerit,  febris  quae  usque  ad  hoc  tem¬ 
pus  permanserit,  cessare  incipit,  vesicula  arescunt, 
et  post  sex  octove  dies  cuticula  desquamatur  per 
se ;  in  hoc  casu  periculum  est  ex  delirio,  aliisque 
symptomatibus  notantibus  cerebri  affectum ;  saepe 
ulceratio  formatur  base  vesiculorum  horum,  quae 
in  raris  casibus  cadit  in  mortem,  omnino  partis 
affectae. 


ERYSIPELAS  SYMPTOMATICUM, 

<  - 

Postremo  proximumque  ordine  describi  ve¬ 
nit,  vel  quod  oritur  plerumque  ex  vulnere  cra¬ 
nii  ;  invadit,  a  gradu  acerbo  febris  symptomaticae, 
dolore  acuto  capitis  citius  seriusve  post  recep¬ 
tionem  injuriae,  aliquando  procreante  delirium, 
pulsu  obsistente,  celerique,  solicitudine,  inquietu¬ 
dineque,  vehementer  defatigantibus.  Sympto¬ 
matibus  ita  existentibus,  in  rebus  sic  sitis,  saepe 
antecedunt  suppurationi  sese  formanti  inter  era- 


8 


DE  ERYSIPELATE. 


ilium  et  tunicas  cerebri,  fere  comitantibus  rigori¬ 
bus  irregularibus,  non  sequenti  sudore ;  nunc  vul¬ 
nus  videtur  spongiosum,  politum,  insalubre,  ejus 
margines  tumidae;  pars  proxima  integumentorum 
tensa,  rubra,  multum  que  dolorifica,  inter  tangen¬ 
dum  fit ;  secretio,  quae  antea  fuerat  sana,  nunc 
mutatur  in  saniem,  vel  forte  omnino  supprimitur, 
et  pericranium  vicinum  sese  separat  sponte  sua 
ab  osse.  Hic  morbus  demonstrat  magnum  peri¬ 
culum,  et  saepissime  terminat  in  mortem ;  itaque 
oportet  medicum,  malo  detecto,  properare  exhi¬ 
bendo  remedia  ea  quae  valent  in  curatione  ejus. 
Hoc  genus  erysipelatis  producatur  ab  aliquo  im¬ 
petu  opposito  pericranio,  hisve  quae  sita  sunt  infra; 
plerumque,  saltem  vulneribus  iis  nomine  punc¬ 
turis ,  modo  sequenti :  Instrumentum  transfiget 
pericranium  tenus  osse,  inflammatio  consequitur, 
vulnus  extremum  tumet  et  impedit  exitum  se¬ 
cretionis  genitae  infra,  procreatque  tensionem 
eam  perceptam  in  hoc  morbo,  dum  eadem  tem¬ 
pestate,  inflammatio  pericranii  continua  serie  ad 
partes  finitimas,  et  tandem  ad  cerebrum  et  mem¬ 
branas  ejus,  porrigit. 

RATIO  medendi: 

Erysipelatis  curatio  scientiae  aetatibus  sin¬ 
gulis  plurimum  variata  est.  Celsus  jubebat  ex¬ 
trahere  sanguinem  in  universum,  cum  vis  aegro¬ 
tantis  sineret.  Galenus  nunquam  lancea  ute¬ 
batur,  nisi  omnino  constitisset  plethoram  esse. 
Guy  de  Chauliac,  Thevenin,  Sydenham, 
praecipiunt  semper  sanguinem  extrahere,  in  ery¬ 
sipelate,  nisi  affectus  quam  maxime  levis  fuerit ; 
quidem  recentium  probant  idem,  quorum  sunt 
quidem  inducti  crasso  flavo  sanguine,  saepe  extra¬ 
hendum  curant,  non  sine  discrimine  aegrotantis. 
Observatum  est  ab  A.  Pare,  morbum  plerum¬ 
que  desinire  in  vomitum  et  in  dejectiones  biliosas, 
tamen  in  hujus  tempore  constat  usum. 

Tartritis  antimonii  et  potassae,  non  esse  cogni¬ 
tum  medicinae  bene  accommodatae  ad  hunc  even¬ 
tum  maturandum,  et  cum  nunc  probata  sit,  a  plu¬ 
rimis  medicorum  rejicitur.  Secundum  Richto- 
rem  debet  vomitus  induci  cum  primum  erysipe- 

latis  impetus  factus  fuerit ;  agnoscit  autem  ali¬ 
quos  esse  paucos  casus  quibus  opus  est  primo  ortu 
sanguinem  extrahere.  Cullenus  praeterea  pro¬ 
ponat  catharticos  refrigerantes,  et  erysipelas  ha¬ 
bens  veluti  febrem  putrim  adjicit  catharticis,  vi¬ 
num,  cinchonamque.  Aliis  etiam  assentiens  qui 
sicut  inutiles  atque  periculosas  omnes  ad  partes 
externas  aspernantur,  sinit  partem  affectam  con¬ 
spergi  creta  pulvere,  humorem  acidum  absorbere. 
Dominus  B.  Bell,  idem  quod  Cullenus  probat, 
scilieet  ad  partes  applicationes  rejecerit  externas, 
sibi  autem  placet  ad  partem  infectam  quam  delica¬ 
tissime  extractum  saturni  adhibere,  dolore;  maxime 
acuto.  Richter  improbat  magnopere  hanc  ra¬ 
tionem  medendi,  et  idem  de  extracto  saturni  ac 
de  aliis  sentit  astringentibus,,  quae,  ut  observat, 
saepe  fert  effectus  perniciosos,  ac  revera  renunciat 
omnes  applicationes  locales.  Thevenin  propo¬ 
nat  vesicatoria,  gratia  evacuandi  vel  saltem  sum- 
movendi  succum  erysipelatum,  cum  applicata  fuis¬ 
sent  longissime  a  parte  affecta.  Casus  notatur 
Alexo,  in  ejus  Observationibus  Chirurgicis,  quo 
vesicatoria  apposita  erant  cruribus  coloni  ob  va¬ 
gans  erysipelas  obstinatum,  quod  vicissim  oc- 

cupaverit  tergum,  vultum  thoracemque,  pedes  ery¬ 
sipelas  adoriebatur,  ac  statim  gangrsena  sequeba¬ 
tur. 

Paucis  ita  deinceps  de  erysipelate  expositis,  et 
de  curatione  quam  pristini  scriptores  adhibue¬ 
rant  ;  nunc  experiar  narrare  curationis  metho¬ 
dum  recentium  et  in  quam  ipse  prosecutus  fuerim. 
Constat  Desault  maxime  rationalem  modum 
et  felicem  erysipelatis  curandi  cepisse,  de  quo 
hic  paucis  absolvam.  Erysipelati  bilioso  si  quid 
febris  calorisve  insit,  imprimis,  praescribit  tartri- 
tis  antimonii  et  potassae  granum  solutum  in  aquae 
aliquanto ;  indicia  plerumque  evanescunt  simul  ac 
effectus  medicinae  cessaverit ;  ea  perspexit  prorsus 
diminuere,  etiamsi  medicina  perfecerit  nullam 
mutationem  in  systemate,  praeter  incrementum 
perspirationis  atque  urinae :  interdum  autem  symp¬ 
tomata  hisce  evacuationibus  objecerunt,  eoque  co¬ 
gebatur  recurrere  ad  repetandas  solutiones  tar- 
tritis  antimonii.  Erysipelas  deinde  sanatur,  at¬ 
que  amaritudine  oris  et  febre  abeuntibus,  cathar- 
tici  duo  tresve  atque  manna  una  cum  tartritis  an 
timonii  grano  praescribentur.  Inter  medendum 
aeger  jubetur  bibere  libere  potiones  diluentes, 

acerbatas  cum  oxymele :  simul  ac  signa  levata 
fuerint,  victus  aegri  sinitur  esse  magis  nutriens 
atque  liberalis,  propterea  quod  cum  valde  sit  par¬ 
cus,  non  tam  bene  evenerit,  praesertim  in  Xeno¬ 
dochio  cujus  aer  saepissime  haud  parum  corrup¬ 
tus.  Erysipelas  biliosum  qualiscunque  fuerit  et 
quamcunque  partem  tenuerit,  paucis  diebus  in 
rationem  propositam  concesserit,  atque  demum 
semper  prospere  terminarit.  Desault  nec  re¬ 
miniscitur  aliquem  casum  ubi  reverterit,  etiam 
notavit,  nihil  unquam  adversanti  aegros,  ex  qui¬ 
bus  sanguis  extractus  fuerit,  antequam  recipiun¬ 
tur  in  Xenodochio,  non  caruisse  plurimo  periculi, 
atque  haud  raro  maximis  medici  conatibus  ob¬ 
stitisse,  idque  potissimum  cum  sanguis  saepe  ex¬ 
trahatur. 


CURATIO 

Phlegmonode  multum  ab  Erysipelate  bi¬ 
lioso  discrepat,  quippe  emetici  qui  in  hoc  adhi¬ 
bentur,  omnino  ad  augendam  molestiam  et  in- 

flammationem  jam  nunc  in  illo  plurimum  valen¬ 
tes,  pertinuerunt,  quae  quamprimum  levare  opor¬ 
tet  lancea  eatharticisque,  libere  adhibitis.  Inter 
curandum,  aegrotans  bibere  continenter  debet  po¬ 
tiones  diluentes.  Erysipelate  autem  a  causa  in¬ 
terna  oriente,  nunquam  applicationem  externam 
exercebat  Desault,  sed  partem  quam  maxime 
aeri  obnoxiam  relinquebat.  Nihilominus  cum 
erysipelas  biliosum  phlegmonodeve,  ex  contusione, 
vulnere,  aut  ulcere,  nascatur,  medicinae  inter¬ 
nae,  atque  regimen  secundum  hunc,  non  per  se 
valent,  nisi  applicationes  ad  partes  exercentur,  le¬ 
vare  loci  irritationem,  suppurationemque  exci¬ 
tare  :  hoc  consilio  cataplasmatibus  utendum  est ; 
unde  effectus  eorum,  boni  notati  fuere,  in  condi¬ 
tionibus  diversis;  hi  sunt  monitus  quos  dat  in  ap¬ 
plicatione  eorum.  Cataplasma  non  porrigeret, 
ultra  marginem  vulneris ;  si  ulla  applicatio  per¬ 
mittatur  apponi  superficiei  contiguae  erysipelatae, 
debet,  secundum  Desault,  esse  aquosa,  et  impo¬ 
tens,  qualis  aqua  vegito  mineralis,  et  caetera.  Mul¬ 
ta  diversque  sunt  remedia  quae  vidi  applicata  tu¬ 
moribus  erysipelatis,  qualia  lotiones  mites,  cata¬ 
plasmata,  fotus,  pulveres ;  et  praeferem  unum  al- 


14 


DE  ERYSIPELATE. 


teri  propter  simplicius  :  hoc  consilio  propensus 
essem,  uti  fotu  aquae  tepidae  parti  affectae,  quia 
dispositionem  irritantem  non  tenet  lotionum,  non 
gignit  molestiam  pondere  qualia  cataplasmata,  et 
ei  hoc  commodum  est,  ut  incitat  per  spirationem 
parte  ad  quam  applicatur,  et  quam  materies 
omnes  farinaceae  ad  obstandum  pertinent. 

In  Erysipelate  Phlegmonode,  imprimis  debe¬ 
mus  minuere  inflammationem  venaesectione,  quae 
repetita  esset,  magis  minusve  saepe,  secundum 
symptomata,  qualia  alia  remedia  etiam  adhibita 
quae  valent  ad  minuendum  circulationis  vim.  Bre¬ 
viter,  ratio  antiphlogistica  omnino  propria  est.  In 
casuum  plurimis  repetere  venaesectionem  inutile 
aliquandoque  noxium  est,  nec  judicavemus  de  ef¬ 
ficientia  ejus,  aliis  morbis,  inflammatis  praecipue. 
Cum  cogitemus  de  prostratione  subita  vigoris  quae 
excipit  primum  impetum  hujus  morbi,  crebro 
oportet  nos  itaque  dirigi  habitu  aegrotantis  ante 
accessum,  asperitate  symptomatum,  inflammatione 
comitante,  ubi  sita  est,  numque  aegrotans  egisset 
vitam  dissipationis,  quia  hi  plerumque  sustinent 
venaesectionem  pessime,  praecipue  cum  privati  sint 
coelo  ruris,  expositique  Nosocomii.  Diaphoresis  in- 


DE  ERYSIPELATE. 


15 


cita  esset  continue  potu  diluenti  tepido,  haus¬ 
tibus  salinis  et  praecipue  dosibus  parvis  tartritis 
antimonii  sub  forma  solutionis:  intestina  soluta  es¬ 
sent,  eo  tempore,  catharticis  leniter  irritantibus 
enematibusque  si  opus  fuerit.  Doses  parvae  opii 
commendatae  fuere,  aegro  tanti  proclivi  irritationi ; 
sed  adoptarem  hoc  remedium  cautissime,  (raris 
exceptis),  et  tunc  praeferrem  dosim  liberam  ;  nam 
cognoscimus  parvas  doses,  cum  non  gignant  ef¬ 
fectum  optatum,  addant  multum  praeexistenti 
molestiae  aegri.  Vomitus  videntur  omnino  esse 
remedia  optima  ad  erysipelatis  curationem,  prae¬ 
sertim  cum  secuti  sint,  cathartici ;  sed  simul  ca¬ 
veremus  de  usu  eorum,  specialiter  capite  affecto  ; 
namque  conatu  ad  expulsionem  materiei  ventri¬ 
culi  incitaremus  derivationem  ad  cerebrum  habi¬ 
tibus  sanguineis,  eo  modo  augeremus  maxime 
perturbationem  ejus.  Si  dolore  constaret  subito 
capitis  fluxu  sanguinis  ad  faciem,  impatientia  lu¬ 
cis,  vel  quibuspiam  indiciis  quse  indicarent  mor¬ 
bum  inesse  cerebro,  oportet  nos  sine  mora  exhi¬ 
bere  remedia  liasc  qua?  essent  utilissima ;  talia  sunt 
applicationes  stimulantium  ad  partes  diversas  cor¬ 
poris,  velut  vesicatoria  dorso,  cruribus,  similiaque. 

Caveremus  etiam  morbum  non  finiret  gangraena, 
sphacelove,  invasio  quorum,  occurretur  usu  opor- 
tuno  sagaceque  remediorum,  quae  corpora  firmant, 
et  cibo  praebente  nutrimentum  et  facile  coctu. 

In  Erysipelate  Phlegmonode,  si  inflammatio 

maneret  sine  crisi  ad  diem  sextum  septimumve 

♦ 

ex  impetu,  suppurationem  suspicaremus.  Condi¬ 
tione  ea  ut  antea  memoravi,  recurremus  ad  usum 
frequentem  fotus  calidi,  necnon  cataplasmatum 
emollientium ;  eadem  tempestate  vigilaremus  pa¬ 
tefacere  sedem  puris,  quam  saltem  non  semper 
deprehendere  possumus,  praecipue  sub  sitam  fascia, 
et  in  eo  statu  oedema  solum  est  signum  superficiei 
nobis  procreatum,  mora  vasorum  absorbentium 
profunde  sitorum,  et  consequenti  conditione  tur¬ 
gida  superficialium.  Sede  abscessus  detecta  co¬ 
nandum  est  ad  expulsionem  puris  contenti.  Igi¬ 
tur  incisus  unus  duo,  tres  ve  perfecti  essent  libere, 
(secundum  situm  vel  spatium  ejus),  per  integu¬ 
menta  et  fasciam,  efficere  exitum  materei ;  sacculo 
evacuato  pressu  perpetuo,  pedetentim  deinceps  in¬ 
duere,  curationem  parti  imprimis,  et  efficere  adhae¬ 
sionem  parietum  abscessus  pressura:  Secundo  con- 

junctionem  incisionis  ligulis  adhaerentibus  et  apto 
ligamento,  et  postremo  involvere  partem  affectam 
lanula,  excludere  coelum ;  eo  modo  curatio  plerum¬ 
que  efficitur.  Sunt  qui  ex  morbosa  conditione  par¬ 
tis  affectae,  propensi  ad  formationem  eschararum, 
separationis  quarum  expectandum  sed  festinan¬ 
dum  medicamentis  leniter  stimulantibus  pro¬ 
cessu  gradatim  peracto  sanandi  secunda  inten¬ 
tione.  Rebus  sic  sitis,  systema  adjutum  esset 
vino,  cincliona,  aliisque  remediis  afferentibus  vim, 
ut  supra  memoravi.  Erysipelas  phlegmonode 
dicitur  valere  inter  nauticas,  et  causa  ascribetur 
irritationi  aquae  marinae,  et  frictioni  braccarum 
laxarum  crassarum  :  in  hac  classe  aegrorum  morbus 
fertur  procedere  velociter  ad  statum  gangraeno¬ 
sum,  ferentem  mortem  multis,  et  quamvis  pericu¬ 
lum  mortificationis  finieret,  saepe  abscessus  for¬ 
mantur,  qui  gignunt  sinus,  longe  extendentes  ex 
talo  tenus  coxendice  et  musculis  clunium.  Qui¬ 
dam  medicus  addidit  rationibus  communibus  cu¬ 
rationis  instituendo  applicationem  cucurbitulae 
parti  affectae,  consequentibus  fotibus ;  postea  prae¬ 
tulit  dividere  integumenta  accensa,  scalpello  te¬ 
nus  musculis  tempore  maturo  morbi  et  antequam 

secretio  ulla  orta  fuerit.  Ille  etiam  memorat  hae¬ 
morrhagiam  productam,  ab  incisionibus  afferre  con¬ 
solationem  aegrotanti ;  eoque  formaverant  sulcos, 
per  quos  omnis  fluidus  secretus  in  parte  dolenti  per- 
fluerit.  In  praesentia  non  ingrediar  investigationem 
de  postremo  modo  unicoque  tractandi  eryisipelas, 
sed  tantum  notare,  quod  nunquam  testatus  sum 
usum  rationum  similium  ad  curationem  ejus,  et 
fateor  quod  mihi  videtur  raro  stimulantia,  praeci¬ 
pue  localia,  et  inter  quorum  acerrima  est  culter, 
per  tam  longum  tempus  solum  non  exerciti  sint  a 
medicis  celeberrimis,  sed  vitati  propter  perniciem 
in  hoc  morbo  medendo. 

Erysipelatis  symptomatici  causis  symptomati¬ 
busque  enumeratis,  methodus  medendi  manifestus 
sit.  Debemus  itaque  primo,  dilatare  vulnus  sec¬ 
tione  non  coercita,  tenus  osse ;  deinde  extrahere 
sanguinem  libere,  conditione  aegrotantis  permit¬ 
tente^,  aperire  intestina  promptis  catharticis,  post 
effectus  optatos  quorum,  incitare  diaphoresim ;  re¬ 
gimen  lene  esset  aegri,  constans  fere  diluentium, 
et  vulnus  superintectum  linteo,  vel  aliquo  non  ir¬ 
ritante  (unguentis  omnibus  evitatis),  supra  quod 

cataplasma  emolliens  ponendum  tepidum,  et  re¬ 
novatum  ter  quaterve  indie  ;  et  in  remotione  sin¬ 
gula,  pars  dolens  aqua  tepida,  tincta  cum  spiritu, 
fovenda. 


FINIS, 


i.  arVA.ia'iia?;i:*£  ka 


‘  '  Of 

,  ..  ■  a  c/fr};. 


. 


. 


- 


,v 


rtf  '  •*  . 


* 


..  ..  *  •' 


,  '  * 

V 


